Държавен вестник, бр. 45, 2013 г., стр. 33

БРОЙ  45	
Д Ъ Р Ж А В Е Н  В Е С Т Н И К 	
СТР.  33  
 
 
 
 
 
 
 
 
 
 
 
 
 
 
 
 
 
 
 
 
 
т 
(2) Протоколите от заседанията на съвета 
се изготвят в 7-дневен срок от провеждането 
на заседанието.
(3) При наличие на особени мнения те 
трябва да бъдат представени в писмена форма 
в двудневен срок след заседанието. Те не тряб-
ва да съдържат данни и мотиви, неизразени 
на заседанието.
(4) Материалите по ал. 3 са неразделна 
част от протокола.
Чл. 18. (1) Оригиналните протоколи се 
съхраняват от секретаря, който ги номерира 
съобразно поредността на заседанията, заедно 
с всички материали.
(2) Членовете на съвета получават копия 
от протоколите.
(3) Разрешения за извлечения от протоко-
лите и материалите от заседанията се дават 
от председателя на съвета.
Чл. 19. Материално-техническото и финан-
совото осигуряване на работата на съвета се 
осъществяват от Министерството на културата.
ЗАКЛЮЧИТЕЛНА РАЗПОРЕДБА
Параграф единствен. Правилникът се из-
дава на основание чл. 43, ал. 2 от Закона за 
културното наследство. 
За министър: 
Деяна Данаилова
4010
НАРЕДБА № 1 
от 8 май 2013 г.
за реда за водене на регистъра на немате­
риалното културно наследство на Република 
България
Раздел I
Общи положения
Чл. 1. С тази наредба се определя редът 
за водене от Министерството на културата 
на регистъра на нематериалното културно 
наследство на Република България.
Чл. 2. Министърът на културата определя 
със заповед длъжностните лица, които водят 
и съхраняват регистъра по чл. 1.
Чл. 3. Регистърът се поддържа като единна 
електронна база данни по начин, който гаран-
тира целостта и защитата на информацията 
срещу разрушаване, неправомерно изменение 
и ползване.
Чл. 4. Данните в регистъра по чл. 1 са 
публични, като достъпът до тях се осигурява 
чрез интернет страницата на Министерството 
на културата.
Раздел IІ
Ред за водене на регистъра
Чл. 5. (1) Регистърът съдържа две части:
1. Национална листа;
2. Регионални листи.
(2) Регионална листа се създава за всяка 
административно-териториална единица – 
област.
(3) Регионалните листи съдържат следните 
раздели:
1. Традиционни празници и обреди;
2. Традиционно пеене и свирене;
3. Традиционно танцуване и детски игри;
4. Традиционно разказване;
5. Традиционни занаяти, домашни дейности 
и поминъци;
6. Традиционна медицина.
Чл. 6. В частта на регистъра „Национална 
листа“ се вписват сферите на нематериалното 
културно наследство, които са характерни за 
страната и са обект на закрила от държавата.
Чл. 7. В частта на регистъра „Регионални 
листи“ в съответните раздели по чл. 5, ал. 3 
се вписват елементи от сферите на немате­
риалното културно наследство, характерни 
за съответната област, обект на закрила от 
държавата. 
Чл. 8. (1) Вписването в регистъра започва 
по писмено предложение, направено от чита­
лище, музей, локален център за нематериално 
културно наследство или Националния център 
за нематериално културно наследство при 
Института за етнология и фолклористика с 
Етнографски музей на Българската академия 
на науките.
(2) Предложението по ал. 1 съдържа:
1. наименованието, седалището и адреса 
на предложителя;
2. наименование на елемента и сферата;
3. кратко описание на елемента;
4. информация за:
а) общността или групата, носител на 
елемента;
б) уседналостта на елемента, не по-малко 
от 50 години;
в) жизнеността и устойчивостта на еле­
мента;
г) застрашеността от изчезване на елемента, 
ако съществува такава;
д) приемствеността при практикуването на 
елемента и локални възможности за нейното 
осигуряване.
(3) Към предложението се прилагат копия 
на документи, видеоматериали, фотографии 
и други носители, свързани с информацията 
и данните, посочени в предложението.
Чл. 9. (1) По постъпилото предложение 
по чл. 8, ал. 1 комисия от трима експерти в 
съответната сфера, определена от министъра 
на културата по предложение на Националния 
съвет по нематериално културно наследство, 
подготвя доклад относно уседналостта, жиз­
неността, устойчивостта и приемствеността 
при практикуването на елемента и локалните 
възможности за нейното осигуряване.